Václav Kaplický

Václav Kaplický (* 28. august 1895, Sezimovo ÚstíMatriční záznam o narození a křtu farnosti Tábor  – † 4. október 1982, Praha) bol český prozaik, publicista a epický básnik. Predovšetkým je známy ako autor historickej beletrie.

Študoval na gymnáziu a reálke v Tábore, kde v roku 1914 maturoval. Hneď v nasledujúcom roku bol odvedený do prvej svetovej vojny a dostal sa na haličský front. Tu bol v roku 1916 zajatý, potom vstúpil do česko-slovenských légií. Roku 1918 bol delegátom zakázaného vojenského zjazdu, po tomto zistení bol zatknutý a väznený vo Vladivostoku. 

Po návrate do Česko-Slovenska (1919), sa stal zamestnancom sekretariátu socialistického Zväzu československých legionárov a onedlho úradníkom ministerstva národnej obrany.

V rokoch 1922–1950 pracoval v niekoľkých nakladateľstvách (napr. Čin, Pokrok, Družstevní práce, Melantrich), najprv ako úradník a neskôr ako pomocný redaktor. Od roku 1950 sa venoval iba literatúre. Za jeho dielo mu bol v roku 1978 udelený titul Národný umelec.

 Dielo 
 Historické romány 
 Kraj kalicha, 1945 – z husitského prostredia
 Čtveráci, 1952 – z prostredia dedinského povstania z rokov 1618–1620
 Železná koruna (2 diely), 1954 – rozsiahly román o utrpení ľudu v českých krajinách po tridsaťročnej vojne, pracovné povinnosti, zvoľa vrchnosti aj o povstaniach, za ktoré nasledovali najkrutejšie tresty (v závere sú im mierne úľavy v robote priznané)
 Smršť, 1955
 Rekruti, 1956
 Listy z kronik, 1958 – päť historických poviedok zo severu Čiech
 Zaťatá pěst, 1959 
 Kladivo na čarodějnice, 1963 – podkladom bola skutočná udalosť z konca 17. storočia – čarodejnícky proces s viac než sto osobami z okolia Velkých Losin; hlavnou postavou je osvietený dekan Lautner, ktorý sa však tiež stane jednou z nevinných obetí; podľa románovej predlohy natočil Otakar Vávra film
 Táborská republika (3 diely), 1969 – rozpráva o husitstve
 Nalezeno právem, 1971 – odohráva sa roku 1687, motív nespravodlivého obvinenia Žida z rituálnej vraždy
 Škůdce zemský Jiří Kopidlanský, 1976 – z obdobia Jagellovcov
 Veliké theatrum, 1977 – začiatok tridsaťročnej vojny vrátane opisu príprav na bitku na Bielej hore
 Kdo s koho, 1979 – z obdobia Jagellovcov
 Život alchymistův, 1980 – dej sa odohráva na dvore Rudolfa II.; stvárňuje vzostup a pád cisárovho dvorného alchymistu, Angličana Eduarda Kelleya

 Autobiografické a rôzne 
 Gornostaj, 1936 – pravdivé svedectvo o česko-slovenských légiách, o časti legionárov, ktorí nesúhlasili s velením a boli internovaní na ostrove Gornostaj
 Dobří přátelé, 1961 – rozprávanie o prírode; vypovedá o autorovej láske k nej, snaží sa ju prebudiť aj v čitateľovi
 Ani tygři, ani lvi, 1966 – drobné prózy o zvieratách a domácich miláčikoch
 Od města k městu, 1975 – putovanie skupiny študentov Čechami
 Hrst vzpomínek z mládí, 1988

 Pre mládež 
 O věrnosti a zradě, 1959 – 15 drobných historických príbehov, okrem iného o úteku mladého Viléma Zajíce z Házemburka z radov križiackych žoldnierov, o kráľovi Václavovi IV…
 Bandita, Paťara a spol., 1969 
 Královský souboj, 1971

 Pozri aj 
 Zoznam českých spisovateľov
 Česká literatúra v rokoch 1900 – 1945
 Česká literatúra v rokoch 1945 – 1990

 Referencie 

 Iné projekty 

 Externé odkazy 
 Zoznam diel Súbornom katalógu ČR
 Václav Kaplický ve Slovníku české literatury po roce 1945

Kategória:Českí spisovatelia
Kategória:Česko-slovenskí národní umelci
Kategória:Pochovaní v Prahe
Kategória:Príslušníci česko-slovenských légií